# Hefe di estado

*E articulo aki ta uza **ortografia di Papiamento**. Lo aprecia si por mantene e articulo aki na estilo di **Papiamento**.*
Hefe di Estado*Hefe di Estado*, di robes pa drechi, di ariba pa abou:
* Donald Trump, Presidente di Merca
* Sandra Mason, Presidente di Barbados
* Naruhito, Emperador di Hapon
* Emmanuel Macron, Presidente di Francia
* Luiz Inácio Lula da Silva, Presidente di Brazil
* Claudia Sheinbaum, Presidente di Mexico
* Cyril Ramaphosa, Presidente di Sur Africa
* Netumbo Nandi-Ndaitwah, Presidente di Namibia
* Hilda Heine, Presidente di Islanan Marshall

**Hefe di estado** (hulandes: *staatshoofd*; Ingles: *head of state*) ta e persona cu ta representa of encarna e autoridad supremo den un pais. Su rol por varia segun tradicion politico, sistema constitucional y di gobernacion.

## Monarkia

Den un monarkia, e hefe di estado ta generalmente un monarca hereditario, cu ta hereda su posicion via su famia. E titulo por ta rey, emperador of prins.

Algun monarkia, manera Malaysia, tin un sistema unico caminda un monarca ta wordo eligi pa un periodo di cinco aña, skohé entre e sultannan di e estadonan cu ta forma e pais.

Particular tambe ta e posicion di Reino Hulandes: e monarca (Rey Willem-Alexander) ta hefe di estado di Aruba, Hulanda, Kòrsou y Sint Maarten segun Constitucion y Statuut pa Reino Hulandes; pero e prome ministernan den e cuater pais constituyente ta na cabes di gobierno y ta dirigi e politica diario di su propio teritorio.

Na Ciudad di Vaticano, e Papa ta fungi como monarca absoluto, igual na e rey di Arabia Saudita. E poder legislativo ta den man di e Comishon Pontifical. Leynan generalmente ta basa riba legislacion Italiano, cu algun excepcion.

E interpretacion di e rol di hefe di estado na Andora ta unico na mundo; e pais tin dos co-prins como hefe di estado: e obispo di e Diocesis di La Seu d’Urgell y e presidente di Francia. Esaki ta un reflexion di e origen medieval y compromiso diplomatico cu a forma e sistema politico unico di e pais.

## Republica

Den un republica, e hefe di estado ta generalmente un presidente cu ta wordo eligi: directo door di e votadornan (modelo Mericano, Frances), of indirecto door di un parlamento of colegio electoral (modelo Aleman).
E poder di e presidente por varia:

* modelo fuerte (p.e. Francia, Merca): presidente tin rol activo como hefe di gobierno.
* modelo ceremonial (p.e. Alemania): presidente ta simbolico, sin poder real.
* modelo colectivo (p.e. Suisa): e Conseho Federal ta wordo considerá como e hefe di estado colectivamente, rotando su presidencia cada aña.

Den paisnan comunista, e rol di hefe di estado por wordo eherce pa diferente entidad manera e Presidente di Conseho di Estado (p.e. Cuba, Republica Democratico Aleman) y e Presidente di Parlamento, den casonan unda e parlamento ta e organo supremo (China).

## Tipo di titulo

Rey Sobhuza II tabata hefe di estado di Swaziland pa mas cu 82 aña, e termino mas largo den historia mundial.Rey Carlos III ta hefe di estado di 15 pais, incluyendo Reino Uni, Canada y Australia.Salman bin Abdoel Aziz al-Saoed, Rey absoluto di Arabia Saudita
* Consul (Imperio romano)
* Emir
* Farao
* Gran Duke
* Duke
* Canciyer
* Emperador
* Khan
* Rey/Reina
* Gobernador
* Lord Protector
* Papa
* Presidente
* Prins
* Regent
* Secretario-general
* Shah
* Sultan
* Tsaar
* Presidente di Conseho Estatal

|  |
| --- |
| **Referensia E artíkulo aki òf un vershon anterior di dje ta un tradukshon di e artíkulo Hefe di estado riba e Wikipedia hulandes, ku ta kai bao di e lisensia Creative Commons Attribution/Share Alike. Mira e historia di edishon einan.
 |